Diari Oficial de la Generalitat Valenciana


Sumari del DOGV 5677, del 10-01-2008 (2007/15889)

Exposició al públic del projecte refós d'urbanització del sector A que desenvolupa sòl urbanitzable pormenoritzat del PGMOU, formulat per la mercantil Toscaforta, SL.
----------------------------------------------------------------------------------------------------------------------------------------------------------------------

### Dades del document

Número de DOGV
:   5677

Data del DOGV
:   10-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15648


Data del document
:   27-11-2007

Organisme emissor
:   Ajuntament de Tormos

Tipus de document
:   Informació Pública

Descriptors 

:   * Tormos
    * pla d'urbanisme
    * administració local

Exposició al públic del projecte refós d'urbanització del sector A que desenvolupa sòl urbanitzable pormenoritzat del PGMOU, formulat per la mercantil Toscaforta, SL. [2007/15847]  
La mercantil Toscaforta, SL, en desplegament de l'acord d'aprovació i adjudicació del programa per al desenvolupament d'actuació integrada de la unitat d'execució única del sector A adoptat en sessió de l'Ajuntament en Ple celebrada el 28 de desembre de 2005 i el subsegüent conveni de desenvolupament subscrit el 20 d'abril de 2006, va presentar documentació relativa al refós del projecte d'urbanització del sector A qur desenvolupa sòl urbanitzable detallat del PGMOU de l'Ajuntament de Tormos (Registre d'Entrada 492, de 22 de maig de 2006).  
El projecte esmentat ha estat informat per l'enginyer de camins, canals i ports municipal, als efectes del seu sotmetiment a informació pública.  
Atés  
Primer. La disposició transitòria tercera del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial (en avant ROGTU), la qual estableix:  
Procediments de programació iniciats abans de l'entrada en vigor de la Llei Urbanística Valenciana, que hagen estat objecte d'aprovació definitiva.  
Els procediments de programació en què l'alternativa tècnica i la proposició juridicoeconòmica hagueren estat objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que preveu la Llei Reguladora de l'Activitat Urbanística, per la qual es regiran les actuacions següents:  
a) La tramitació i aprovació del projecte d'urbanització, quan s'haguera presentat avantprojecte d'urbanització junt amb l'alternativa tècnica.  
b) La prestació de garanties.  
c) La firma del conveni de programació.  
d) L'execució de les obres d'urbanització.  
e) El contingut, la tramitació i l'aprovació del projecte de reparcel·lació, si aqueix projecte haguera format part de l'alternativa tècnica aprovada i haguera estat objecte d'aprovació junt amb ella. En qualsevol altre cas, el seu contingut, tramitació i aprovació es regirà per la Llei Urbanística Valenciana, igual que els eventuals expedients de retaxació.  
Per tant, de conformitat amb la transcrita disposició transitòria, caldrà atenir-se a la tramitació establida en la Llei Reguladora de l'Activitat Urbanística (d'ara endavant LRAU) per a l'aprovació dels projectes d'urbanització.  
Segon. Que l'article 53 de la LRAU disposa que el projecte d'urbanització per a actuacions integrades se sotmetrà al procediment d'aprovació pròpia dels programes, excepte quant a la competència entre iniciatives, i serà innecessària la informació pública separada quan es tramita junt amb els programes o plans.  
No havent-se tramitat junt amb l'aprovació de l'alternativa tècnica de programació del meritat sector, caldrà atenir-se a l'article 46 de la LRAU, i en conseqüència s'ha de sotmetre a informació pública mitjançant edicte publicat en un diari d'informació general editat a la Comunitat Valenciana, i posteriorment o simultàniament en el Diari Oficial de la Comunitat Valenciana, i s'advertirà la possibilitat de formular al·legacions; i si bé no és preceptiva la notificació formal i individual als propietaris afectats, abans de la publicació de l'edicte caldrà remetre avís amb el seu contingut al domicili fiscal dels qui consten en el cadastre com a titulars de drets afectats per l'actuació proposada.  
Tercer. Que la competència als efectes de sotmetre el projecte d'urbanització a informació pública és de l'alcaldia-presidència, en virtut de l'article 21.1 de la Llei de Bases de Règim Local, de conformitat amb les modificacions operades per la Llei 11/1999 i la Llei 57/2003, de 16 de desembre.  
Per tot això, l'alcaldia-presidència resol:  
Primer. Sotmetre a informació publica, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Comunitat Valenciana, per un termini de vint (20) dies hàbils, comptats des de la publicació en el Diari Oficial de la Comunitat Valenciana, refós del projecte d'urbanització del sector A què desenvolupa sòl urbanitzable detallat del PGMOU de l'Ajuntament de Tormos, formulada per l'entitat mercantil Toscaforta, SL.  
Segon. Remetre avís amb anterioritat a la publicació de l'edicte, amb el seu contingut, al domicili fiscal dels qui consten en el cadastre com a titulars de drets afectats pel referit projecte d'urbanització, perquè en tal termini de sotmetiment a informació pública puguen deduir totes aquelles al·legacions, reclamacions o suggeriments que estimen oportunes.  
Cosa que es fa pública per a general coneixement i als efectes del contingut de l'acord transcrit.  
Tormos, 27 de novembre de 2007.- L'alcalde: Vicente Javier Ripoll Peretó.